
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 989 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της υπ’ αριθμ. 42948/2003 απόφασης 
του Υπουργού Εσωτερικών, Δημόσιας Διοίκησης 

και Αποκέντρωσης. 1 

Συμπλήρωση της Ομάδας Εργασίας για την υποστή¬ 
ριξη των λειτουργικών, οικονομικών και διοικητι¬ 
κών εργασιών του Ν.Π.Δ.Δ. Επιτροπή Εποπτείας 

Ιδιωτικής Ασφάλισης (ΕΠ.Ε.Ι.Α.). 2 

Ορισμός εκπροσώπου των εργαζομένων στο Διοικη¬ 
τικού Συμβουλίου του Οργανισμού Βιομηχανικής 

Ιδιοκτησίας (ΟΒΙ)». 3 

Καθορισμός κατωτάτων ορίων κάλυψης της αστικής 
ευθύνης του Παροχέα Καταδυτικών Υπηρεσιών 
Αναψυχής, των εκπαιδευτών και των προστηθέ- 

ντων αυτών. 4 

Ανασυγκρότηση της Επιτροπής για τη διαφύλαξη 
και διαχείριση του Αρχείου του προσωπικού του 
πρώην ΕΟΚΦ-ΠΙΚΠΑ-ΕΟΦ καθώς και του ΙΒΣΑ... 5 
Τροποποίηση της υπ’ αριθμ. ΔΥΙδ/οικ. 16577/10.2.2006 
ΟΕ (ΦΕΚ 216/14.2.2006 τ.Β') απόφασης «Διορισμός 
μελών Εθνικού Συμβουλίου Ιατρικής Ηθικής και 

Δεοντολογίας». 6 

Έγκριση Ειδικού Κανονισμού Λειτουργίας του Του¬ 
ριστικού Λιμένα Μανδρακίου Ρόδου. 7 

Ορισμός Διευθυντή Σπουδών της Εθνικής Σχολής 
Δικαστών. 8 


ΑΠΟΦΑΣΕΙ Σ 

Αριθμ. ΔΙΠΠ/Φ.ΑΣ.5/ΟΙΚ. 16502 (1) 


Τροποποίηση της υπ’ αριθμ. 42948/2003 απόφασης του 
Υπουργού Εσωτερικών, Δημόσιας Διοίκησης και Απο¬ 
κέντρωσης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: (α) της παρ. 2 του άρθρου 17 του ν. 
2190/1994, όπως αυτή συμπληρώθηκε με την παρ. 5 του 
άρθρου 2 του ν. 2527/1997 και με την παρ. 3 του άρθρου 
3 του ν. 2839/2000, (β) τις παρ. 2 και 3 του άρθρου 18 
του ν. 2190/1994, όπως αυτό αντικαταστάθηκε με το 
άρθρο 3 του ν. 2527/1997. 


25 Ιουλίου 2006 

2. Τις διατάξεις της υπ’ αριθμ. 42948/2003 (ΦΕΚ 1854/ 
Β') απόφασης του Υπουργού Εσωτερικών, Δημόσιας 
Διοίκησης και Αποκέντρωσης «Πλήρωση θέσεων του 
δημοσίου τομέα». 

3. Την από 15.2.2006 πρόταση της Ολομέλειας του 
ΑΣΕΠ και το με αριθ. πρωτ. 26340/28.6.2006 έγγραφό 
του, με το οποίο ζητείται η τροποποίηση της υπ’ αριθμ. 
42948/2003 απόφασης του ΥΠ.ΕΣ.Δ.Δ.Α. με σκοπό την 
κατάργηση της προβλεπόμενης δυνατότητας υποβολής 
αντιρρήσεων από μέρους των υποψηφίων των οποίων 
μεταβάλλεται η σειρά τους στους πίνακες κατάταξης 
υποψηφίων συνεπεία του αυτεπαγγέλτου ελέγχου του 
ΑΣΕΠ ή της αποδοχής ενστάσεων συνυποψήφιων τους, 
λόγω της μεγάλης επιβράδυνσης που προκαλούν στην 
ολοκλήρωση των σχετικών διαδικασιών. 

Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Τροποποιούμε την υπ’ αριθμ. 42948/2003 απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης ως εξής: 

1. Η παράγραφος 7 του άρθρου 28 της ως άνω υπουρ¬ 
γικής αποφάσεως καταργείται. 

2. Η παράγραφος 8 του άρθρου 28 της αυτής ως 
άνω υπουργικής αποφάσεως λαμβάνει τον αριθμό 7 και 
αντικαθίσταται ως εξής: «Μετά την εξέταση των τυχόν 
ενστάσεων που υποβληθούν, καταρτίζονται οι οριστικοί 
πίνακες κατάταξης υποψηφίων και επί τη βάσει αυτών οι 
πίνακες διοριστέων. Ακολούθως, οι πίνακες κατάταξης 
υποψηφίων και οι πίνακες διοριστέων αποστέλλονται 
από το ΑΣΕΠ για δημοσίευση στην Εφημερίδα της Κυ- 
βερνήσεως (Τεύχος Προκηρύξεων ΑΣΕΠ)». 

3. Η παράγραφος 9 του άρθρου 28 της αυτής ως άνω 
υπουργικής αποφάσεως λαμβάνει τον αριθμό 8. 

4. Το άρθρο 41 της αυτής ως άνω υπουργικής απο¬ 
φάσεως αντικαθίσταται ως εξής: «Ενστάσεις,Έλεγχος, 
Κύρωση Πινάκων 

Για την άσκηση ενστάσεων κατά των πινάκων κατά¬ 
ταξης υποψηφίων με σειρά προτεραιότητας και απο¬ 
κλεισμένων, τον έλεγχο της νομιμότητας των πινάκων, 
την κύρωση των πινάκων κατάταξης, την κατάρτιση 
και δημοσίευση των πινάκων διοριστέων, εφαρμόζονται 
αναλόγως οι διατάξεις των παραγράφων 1,2,3,4,6 και 7 
του άρθρου 28 της παρούσας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιουλίου 2006 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 505 (2) 

Συμπλήρωση της Ομάδας Εργασίας για την υποστήρι¬ 
ξη των λειτουργικών, οικονομικών και διοικητικών ερ¬ 
γασιών του Ν.Π.Δ.Δ, Επιτροπή Εποπτείας Ιδιωτικής 
Ασφάλισης (ΕΠ.Ε.Ι.Α.). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΗΣ ΕΠΙΤΡΟΠΗΣ ΕΠΟΠΤΕΙΑΣ ΙΔΙΩΤΙΚΗΣ ΑΣΦΑΛΙΣΗΣ 
(ΕΠ.Ε.Ι.Α.) 

(Συνεδρίαση 59) 

Έχοντας υπόψη: 

1. Τις διατάξεις: 

α. Του ν. 3229/2004 «Εποπτεία της ιδιωτικής ασφάλισης, 
εποπτεία και έλεγχος τυχερών παιχνιδιών, εφαρμογή 
των Διεθνών Λογιστικών Προτύπων και άλλες διατάξεις» 
(ΦΕΚ 38 ΑΤΙ0.2.2004). 

β. Την υπ’ αριθμ. 49016/ΔIΟΕ/283/13.12.20 04 απόφαση του 
Υπουργού Οικονομίας και Οικονομικών «Συγκρότηση του 
Διοικητικού Συμβουλίου της «Επιτροπής Εποπτείας Ιδιω¬ 
τικής Ασφάλισης (ΕΠ.Ε.Ι.Α.)»» (ΦΕΚ 1887 Β'/20.12.2004). 

γ. Την παρ. α) του άρθρου 43 του ν. 3427/2005 (ΦΕΚ 
312 Α', 27/12/2005), «Φόρος προστιθέμενης αξίας στις νέες 
οικοδομές, μεταβολές στη φορολογία κεφαλαίου και 
άλλες διατάξεις.» 

δ. Του άρθρου 17 του ν. 3205/2003 «Μισθολογικές ρυθ¬ 
μίσεις λειτουργών και υπαλλήλων του Δημοσίου, Ν.Π.Δ.Δ. 
και Ο.Τ.Α. μόνιμων στελεχών των Ενόπλων Δυνάμεων και 
αντίστοιχων της Ελληνικής Αστυνομίας, του Πυροσβε¬ 
στικού και Λιμενικού Σώματος και άλλες διατάξεις» (ΦΕΚ 
297 Α723.12.2003) 

2. Την υπ’ αριθμ. 36/4.1.2006 (ΦΕΚ 99 Β/ 31.1.2006) απόφα¬ 
ση του Δ.Σ. της Επιτροπής Εποπτείας Ιδιωτικής Ασφάλι¬ 
σης «Σύσταση, συγκρότηση και ορισμός Ομάδας Εργασί¬ 
ας για την υποστήριξη των λειτουργικών, οικονομικών και 
διοικητικών εργασιών του Ν.Π.Δ.Δ. Επιτροπή Εποπτείας 
Ιδιωτικής Ασφάλισης (ΕΠ.Ε.Ι.Α.)». 

3. Την ανάγκη ρυθμίσεως επειγουσών θεμάτων εσωτε¬ 
ρικής οργάνωσης και λειτουργίας της ΕΠ.Ε.Ι.Α. μέχρι τη 
στελέχωση της από τακτικό προσωπικό. 

Τ ο γεγονός ότι από τις διατάξεις της απόφασης αυτής, 
προκαλείται δαπάνη σύμφωνα με την περίπτωση γ' της 
παραγράφου 2 του άρθρου 17 του ν. 3205/2003, η οποία 
θα βαρύνει τις πιστώσεις του εκτελούμενου προϋπολο¬ 
γισμού, έτους 2006, της Επιτροπής Εποπτείας Ιδιωτικής 
Ασφάλισης (ΕΠ.Ε.Ι.Α.), αποφασίζουμε: 

Τη συμπλήρωση της Ομάδας Εργασίας για την υπο¬ 
στήριξη των λειτουργικών, οικονομικών και διοικητικών 
εργασιών του Ν.Π.Δ.Δ. Επιτροπή Εποπτείας Ιδιωτικής 
Ασφάλισης (ΕΠ.Ε.Ι.Α.) με τον Γεώργιο Πετρόπουλο, μόνι¬ 
μο υπάλληλο με βαθμό Α' του Κλάδου ΤΕ1 Διοικητικού- 
Λογιστικού του Υπουργείου Οικονομίας και Οικονομικών, 
ως μέλος, στον οποίο έχουν ανατεθεί καθήκοντα υπο¬ 
στήριξης του έργου της ΕΠ.Ε.Ι.Α. βάσει της υπ’ αριθμ. 


27972/521/5.7.2006 απόφασης του Γ ενικού Γ ραμματέα του 
Υπουργείου Οικονομίας και Οικονομικών. 

Η ισχύς της απόφασης ορίζεται η 5.7.2006. 

Το ύψος της αποζημίωσης του μέλους θα καθορισθεί με 
απόφαση του Υπουργού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2006 

Ο Πρόεδρος 

I. ΣΙΔΗΡΟΠΟΥΛΟΣ 

-♦- 

Αριθμ. 15101/ΕΦΑ (2800) (3) 

Ορισμός εκπροσώπου των εργαζομένων στο Διοικητι¬ 
κού Συμβουλίου του Οργανισμού Βιομηχανικής Ιδιο¬ 
κτησίας (ΟΒΙ)» 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τ ις διατάξεις: 

1. Του άρθρου 2 του ν. 1733/1987 «Μεταφορά Τεχνολογίας, 
Εφευρέσεις, Τεχνολογική Καινοτομία και σύσταση 
Επιτροπής Ατομικής Ενέργειας» (ΦΕΚ Α' 171/22.9.1987), 
όπως τροποποιήθηκε από το άρθρο 18 του ν. 1739/1987 
«Διαχείριση υδατικών πόρων και άλλες διατάξεις» (ΦΕΚ Α’ 
201/20.11.1989) και το άρθρο 27 του ν. 2516/1997 «Ιδρυση και 
λειτουργία βιομηχανικών και βιοτεχνικών εγκαταστάσεων 
και άλλες διατάξεις (ΦΕΚ Α’ 159/8.8.1997). 

2. Το π.δ. 232/1992 «Εξοδος του Οργανισμού Βιομη¬ 
χανικής Ιδιοκτησίας από το Δημόσιο Τομέα» (ΦΕΚ Α' 
120/14.7.92). 

3. Το π.δ. 27/1996 «Συγχώνευση των Υπουργείων 
Τ ουρισμού, Βιομηχανίας, Ενέργειας και Τ εχνολογίας και 
Εμπορίου στο Υπουργείο Ανάπτυξης» (ΦΕΚ Α’ 19/1996). 

4. Το π.δ. 122/2004 «Ανασύσταση του Υπουργείου 
Τουρισμού» (ΦΕΚ Α' 85/17.3.2004) 

5. Του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ 98 Α'). και το γεγονός ότι από τις διατάξεις 
της παρούσας απόφασης δεν προκαλείται δαπάνη σε 
βάρος του κρατικού προϋπολογισμού. 

6. Την υπ’ αριθμ. 15480 ΕΦΑ(3072)/8.12.2004 απόφαση 
του Υπουργού Ανάπτυξης με θέμα «Ορισμός Διοικητικού 
Συμβουλίου του Οργανισμού Βιομηχανικής Ιδιοκτησίας» 
(ΟΒΙ.) 

7. Την υπ’ αριθμ. 20062 ΕΦΑ(4359)/29.11.2005 απόφαση 
του Υπουργού Ανάπτυξης με θέμα «Αποδοχή παραίτησης 
του Πανάγου Θεόδωρου από μέλος του Δ.Σ. του ΟΒΙ και 
ορισμός αντικαταστάτη». 

8. Το άρθρο 5 της υπ’ αριθμ. Δ15/Α/Γ19/4040 απόφαση 
του Πρωθυπουργού και του Υπουργού Ανάπτυξης με θέμα 
«Ανάθεση αρμοδιοτήτων στους Υφυπουργούς Ανάπτυξης 
Αναστάσιο Νεράντζη και Ιωάννη Παπαθανασίου» (ΦΕΚ 
Β' 249/27.2.2006). 

9. Την υπ’ αριθμ. 7991 ΕΦΑ(1324)/12.4.2006 τροποποιητική 
απόφαση του Υπουργού Ανάπτυξης με θέμα «Ορισμός 
Διοικητικού Συμβουλίου του Οργανισμού Βιομηχανικής 
Ιδιοκτησίας (ΟΒΙ)» 

10. Το υπ’ αριθμ. 3744/6.7.2006 (Γραφείο Υπουργού) 
έγγραφο του Οργανισμού Βιομηχανικής Ιδιοκτησίας 
με θέμα «Ορισμός νέου εκπροσώπου εργαζομένων στο 
Διοικητικό Συμβούλιο του ΟΒΙ», αποφασίζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Ορίζουμε ως εκπρόσωπο των εργαζομένων στο 
Διοικητικό Συμβούλιο του Οργανισμού Βιομηχανικής 
Ιδιοκτησίας (ΟΒΙ) την Σοφία Φλωρούς του Παναγιώτη, 
έως τη λήξη της θητείας του Δ.Σ. . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2006 

Ο ΥΠΟΥΡΓΟΣ 

Δ. ΣΙΟΥΦΑΣ 
-♦- 

Αριθ.Κ3-7134 (4) 

Καθορισμός κατωτάτων ορίων κάλυψης της αστικής 
ευθύνης του Παροχέα Καταδυτικών Υπηρεσιών Ανα¬ 
ψυχής, των εκπαιδευτών και των προστηθέντων αυ¬ 
τών 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α 98). 

β) Του π.δ/τος 397/1988 «Οργανισμός του Υπουργείου 
Εμπορίου», όπως ισχύει. 

γ) Του π.δ/τος 27/1996 «Συγχώνευση των Υπουργείων 
Τουρισμού, Βιομηχανίας Ενέργειας και Τεχνολογίας και 
Εμπορίου στο Υπουργείο Ανάπτυξης». 

δ) Του π.δ/τος 59/1996 «Σύσταση Γ ενικής Γ ραμματείας 
Εμπορίου στο Υπουργείο Ανάπτυξης. 

ε) Του άρθρου 12 του ν. 3409/05 «Καταδύσεις αναψυ¬ 
χής και άλλες διατάξεις» (ΦΕΚ Α' 273). 

στ) Του ν.δ. 400/1970 « Περί ιδιωτικής επιχειρήσεως 
ασφαλίσεως και άλλες διατάξεις» ( ΦΕΚ Α' 150) όπως 
ισχύει. 

ζ) Του ν. 2496/1997 « Ασφαλιστική σύμβαση, τροπο¬ 
ποιήσεις της νομοθεσίας για την ιδιωτική ασφάλιση και 
άλλες διατάξεις» (ΦΕΚ Α' 87). 

η) Του ν. 489/76 «Περί υποχρεωτικής ασφαλίσεως της 
εξ ατυχημάτων αυτοκινήτων αστικής ευθύνης» ( ΦΕΚ: 
Α' 331), όπως ισχύει. 

2. Την υπ’ αριθμ. Δ.15/Α/Φ/19/ΟΙΚ.4040/24.2.2006 κοινή 
Απόφαση του Πρωθυπουργού και του Υπουργού Ανά¬ 
πτυξης «Ανάθεση αρμοδιοτήτων στους Υφυπουργούς 
Ανάπτυξης». 

3. Το υπ’ αριθμ. 2129/36/2006/14.6.2006 έγγραφο της 
Διεύθυνσης Λιμ. Αστυνομίας του Υπουργείου Εμπορικής 
Ναυτιλίας, αποφασίζουμε: 

1. Καθορίζουμε από 13.7.2006 στο ποσό των 500,000.00 
ευρώ ανά ατύχημα, ανεξαρτήτως αριθμού θυμάτων, τα 
κατώτατα όρια των ποσών με τα οποία πρέπει να είναι 
καλυμμένη με ασφάλιση η αστική ευθύνη του Παρο¬ 
χέα Καταδυτικών Υπηρεσιών, των εκπαιδευτών και των 
προστηθέντων αυτού έναντι των προσώπων στα οποία 
παρέχει υπηρεσίες καθώς και έναντι τρίτων για θάνατο 
ή σωματικές τους βλάβες. 

2. Η ασφαλιστική κάλυψη πρέπει να περιλαμβάνει την 
έναντι τρίτων αστική ευθύνη εξ αιτίας θανάτωσης ή σω¬ 
ματικής βλάβης, στην οποία περιλαμβάνεται και η χρη¬ 
ματική ικανοποίηση για ψυχική οδύνη ή ηθική βλάβη. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2006 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθ.ΔΥΙδ/οικ.86135 (5) 

Ανασυγκρότηση της Επιτροπής για τη διαφύλαξη και 
διαχείριση του Αρχείου του προσωπικού του πρώην 
ΕΟΚΦ-ΠΙΚΠΑ-ΕΟΦ καθώς και του ΙΒΣΑ 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις των άρθρων 2, 5 και 8 του ν. 3106/2003 
«Ρυθμίσεις θεμάτων αρμοδιότητας Υπουργείου Υγείας 
και Πρόνοιας». 

2. Τις διατάξεις του άρθρου 128 του π.δ. 95/2000 (ΦΕΚ 
76/τ.Α'/10.3.2000) «Οργανισμός του Υπουργείου Υγείας 
και Πρόνοιας», όπως τροποποιήθηκε μεταγενέστερα. 

3. Την υπ’ αριθμ. ΔΥ1 δ/74317/23.8.2004 ΟΈ. (ΦΕΚ 
1504Β/7.10.2004 απόφαση με περιεχόμενο τη σύσταση 
Επιτροπής για τη διαφύλαξη και διαχείριση του Αρχαίου 
του προσωπικού του πρώην ΕΟΚΦ (ΠΙΚΠΑΈΟΠ) καθώς 
και του ΙΒΣΑ, όπως τροποποιήθηκε μεταγενέστερα. 

4. Το γεγονός ότι το έργο της Επιτροπής για τη δι¬ 
αφύλαξη και διαχείριση του Αρχείου του προσωπικού 
του πρώην ΕΟΚΦ (ΠΙΚΠΑ-ΕΟΠ-ΙΒΣΑ) καθώς και του ΙΒΣΑ 
απαιτεί περισσότερο χρόνο για την ολοκλήρωση λόγω 
του μεγάλου όγκου των θεμάτων που καλείται να τα¬ 
κτοποιήσει. 

5. Το γεγονός ότι δεν προκαλείται δαπάνη σε βάρος 
του Κρατικού Προϋπολογισμού, αποφασίζουμε: 

Α. Ανασυγκροτούμε την Επιτροπή για τη διαφύλαξη 
και διαχείριση του Αρχείου του προσωπικού του πρώην 
ΕΟΚΦ (ΠΙΚΠΑ-ΕΟΦ) καθώς και του ΙΒΣΑ με αποτέλεσμα 
αυτή να αποτελείται από τα κατωτέρω πρόσωπα: 

1. Ταμπάκη Ευάγγελο, Προϊστάμενο Τμήματος στη Δι¬ 
εύθυνση ΠΣΕΑ του Υπουργείου Υγείας και Κοινωνικής 
Αλληλεγγύης. 

2. Παρθενιάδη Παντελή, υπάλληλο του κλάδου ΔΕ Δι- 
οικητικού-Λογιστικού με Α βαθμό, που υπηρετεί στην 
Κεντρική Αποθήκη Υλικού του ΥΥΚΑ. 

3. Κάίκή Δημήτριο, υπάλληλο του κλάδου ΔΕ Διοικητι¬ 
κού Λογιστικού με Α' βαθμό, που υπηρετεί με απόσπαση 
στο ΥΥΚΑ και στη Διεύθυνση Φαρμάκων και Φαρμα¬ 
κείων. 

4. Σιορώκου Μαρία, υπάλληλο στην Παιδόπολη ΑΓΙΟΣ 
ΑΝΔΡΕΑΣ του Β' ΠεΣΥΠ Αττικής. 

5. Παναγιωτόπουλο Παναγιώτη, υπάλληλο στο Εθνικό 
Κέντρο Κοινωνικής Αλληλεγγύης. 

6. Μπλάζο Γεώργιο, υπάλληλο της Α' Διοικητικής Πε¬ 
ριφέρειας Αττικής. 

Β.Έργο της Επιτροπής είναι: 

α) Η παραλαβή του έργου των ομάδων εργασίας που 
συγκροτήθηκαν για την εκκαθάριση του Αρχείου του 
προσωπικού του πρώην ΕΟΚΦ (ΠΙΚΠΑ-ΕΟΠ) καθώς και 
του ΙΒΣΑ. 

β) Η διαφύλαξη - διαχείριση του αρχείου και κάθε 
σχετικού με αυτό των υπηρεσιών του πρώην ΕΟΚΦ (ΠΙΚ- 
ΠΑ-ΕΟΠ) καθώς και του ΙΒΣΑ. 

γ) Η μεταφορά του προαναφερόμενου αρχείου ή μέρη 
αυτού σε χώρους καταλλήλους νια τη φύλαξη και τη 
διαχείρισή τους. 

δ) Η Επιτροπή για την εκτέλεση του έργου της μπορεί 
να ζητά τη συνεργασία του προσωπικού των Υπηρεσιών 
των οποίων γίνεται η μεταφορά των αρχείων. 

ε) Η Επιτροπή θα επιληφθεί για την εξασφάλιση των 
κατάλληλων χώρων διαφύλαξης και διαχείρισης των 
προαναφερομένων αρχείων. 

Γ. Γρόεδρος της Επιτροπής ορίζεται ο Ευάγγελος 
Ταμπάκης 

Δ. Η θητεία της Επιτροπής λήγει στις 30.9.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΗΣ ΑΒΡΑΜΟΠΟΥΛΟΣ 
-♦- 

Αριθμ. ΔΥΙδ/44159 (6) 

Τροποποίηση της υπ’ αριθμ. ΔΥΙδ/οικ. 16577/10.2.2006 
ΟΕ (ΦΕΚ 216/14.2.2006 τ.Β') απόφασης «Διορισμός με¬ 
λών Εθνικού Συμβουλίου Ιατρικής Ηθικής και Δεο¬ 
ντολογίας». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 61 του ν. 2071/1992 
(ΦΕΚ123/15.7.1992 τ.Α') «Εκσυγχρονισμός και Οργάνωση 
Συστήματος Υγείας». 

2. Τις διατάξεις του άρθρου 2 του ν. 2519/1997 (ΦΕΚ165/ 
21.8.1997 τ.Α') «Ανάπτυξη και Εκσυγχρονισμός του Εθνι¬ 
κού Συστήματος Υγείας, οργάνωση των υγειονομικών 
υπηρεσιών, ρυθμίσεις για το φάρμακο και άλλες δια¬ 
τάξεις». 

3. Τις διατάξεις του άρθρου 40 του ν. 3204/2003 
(ΦΕΚ296/23.12.2003 τ.Α') «Τροποποίηση και συμπλήρω¬ 
ση της νομοθεσίας για το Εθνικό Σύστημα Υγείας και 
ρυθμίσεις άλλων αρμοδιότητας του Υπουργείου Υγείας 
και Πρόνοιας). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού. 

5. Την υπ’ αριθμ. ΔΥΙδ/οικ. 16577/10.2.2006 ΟΕ (ΦΕΚ 
216/14.2.2006 τ.Β') απόφαση μας «Διορισμός μελών Εθνι¬ 
κού Συμβουλίου Ιατρικής Ηθικής και Δεοντολογίας». 

6. Την από 11.4.2006 αίτηση παραίτησης της Σταματίας 
Γκαράνη, αποφασίζουμε: 

1. Τροποποιούμε την υπ’ αριθμ. ΔΥΙδ/οικ. 16577/10.2.2006 
ΟΕ (ΦΕΚ 216/14.2.2006 τ.Β') απόφασή μας και διορίζου¬ 
με μέλος του Εθνικού Συμβουλίου Ιατρικής Ηθικής και 
Δεοντολογίας τον Νικόλαο Σταυριανέα, Αναπληρωτή 
Καθηγητή Δερματολογίας στο Π.Γ.Ν. «ΑΤΤΙΚΟΝ», σε 
αντικατάσταση της Σταματίας Γκαράνη που παραι¬ 
τήθηκε. 

2. Η θητεία του ανωτέρω διοριζομένου λήγει μαζί με 
το υπόλοιπο της θητείας των άλλων μελών του Συμ¬ 
βουλίου. 

3. Κατά τα λοιπά ισχύει η ανωτέρω τροποποιούμενη 
απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουλίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθ.8814 (7) 

Έγκριση Ειδικού Κανονισμού Λειτουργίας του Τουρι¬ 
στικού Λιμένα Μανδρακίου Ρόδου. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ Α' 187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ. Γ' του ν. 2160/1993 και ειδι¬ 
κότερα το άρθ.31α περί Κανονισμών Λειτουργίας Τουρι¬ 
στικών Λιμένων το οποίο προστέθηκε με τις διατάξεις 
της παρ. 3 του άρθ. 38 του ν.3105/2003. 

3. Την υπ’ αριθμ. Τ/9803/5.9.2003 Κοινή Υπουργική Από¬ 
φαση περί Γ ενικού Κανονισμού Λειτουργίας Τουριστικών 
Λιμένων. 

4. Τις διατάξεις του π.δ 149/19.8.2005 (Φ.Ε.Κ Α' 211) περί 
Οργανισμού του Υπουργείου Τουριστικής Ανάπτυξης. 

5. Τις διατάξεις του π.δ 33/2006 (ΦΕΚ Α'35) «Διορισμός 
μελών της κυβέρνησης και Υφυπουργών». 

6. Την υπ’ αριθμ. 2864/3.3.2006 (ΦΕΚ Γ' 65 και Γ' 79) 
Κοινή Απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

7. Την υπ’ αριθμ. 6454/26.5.2006 Υπουργική Απόφαση 
περί τροποποίησης της Επιτροπής Τουριστικών Λιμέ¬ 
νων. 

8. Την αριθμ. 10/2006 απόφαση του Διοικητικού Συμ¬ 
βουλίου του Δημοτικού Λιμενικού Ταμείου Νότιας Δω¬ 
δεκάνησου περί έγκρισης του Ειδικού Κανονισμού Λει¬ 
τουργίας του Τουριστικού Λιμένα Μανδρακίου Ρόδου, 
που διεβιβάσθη στην Υπηρεσία μας με το Α.Π Υπ.Τουρ. 
Ανάπτυξης 3507/21.3.2006 διαβιβαστικό έγγραφο. 

9. Το υπ’ αριθμ. 186/14.6.2006 Πρακτικό της Επιτροπής 
Τουριστικών Λιμένων. 

10. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Εγκρίνουμε τον Ειδικό Κανονισμό Λειτουργίας του 
Τουριστικού Λιμένα Μανδρακίου Ρόδου ως εξής: 

ΑΡΘΡΟ 1 

Πεδίο εφαρμογής 

1. Ο Παρών Ειδικός Κανονισμός εφαρμόζεται στην 
χερσαία και θαλάσσια Ζώνη του Τουριστικού Λιμένα 
(Μαρίνας) Μανδρακίου Ρόδου. 

Οι γεωγραφικές συντεταγμένες της εισόδου του Του¬ 
ριστικού Λιμένα είναι: Βόρειο πλάτος 36,27', Ανατολικό 
μήκος 1/28 13,7'. 

Ο Τουριστικός Λιμένας (Μαρίνα) Μανδρακίου Ρόδου 
περιλαμβάνει τον θαλάσσιο και χερσαίο χώρο, όπως 
φαίνεται στο από το Φεβρουάριο του 2006 τοπογραφι- 
κό διάγραμμα της Τεχνικής Υπηρεσίας του Δημοτικού 
Λιμενικού Ταμείου Νότιας Δωδεκανήσου, με τις πόσης 
φύσεως κατασκευές και εγκαταστάσεις που βρίσκονται 
εντός της ζώνης του τουριστικού λιμένα, χερσαίων και 

θαλάσσιων και ορίζεται με τα στοιχεία Α" Β" Γ" Δ" Ε" 
Ζ 3 ~ ζ 4 „ ζ 6 „ Ζ" Η" Θ" Κ" Λ" Μ" Ν" Ξ" Ο" Π" Ρ" 

Το εμβαδόν της χερσαίας ζώνης του Τουριστικού Λι¬ 
μένα είναι 1270 Οιτι 2 και το εμβαδόν της θαλάσσιας ζώνης 
69630ιπ 2 . Το ολικό μήκος κρηπιδωμάτων είναι 1030 μ. 

2. Οι καθ’ οιονδήποτε τρόπο συναλλασσόμενοι ή κυ- 
κλοφορούντες στη ζώνη του τουριστικού λιμένα οφεί¬ 
λουν να ακολουθούν τις οδηγίες κοι τις υποδείξεις του 
προσωπικού του φορέα διαχείρισης και να συμμορφώ¬ 
νονται με τις οδηγίες και τις υποδείξεις των αρμοδίων 
οργάνων. 

ΑΡΘΡΟ 2 

Παρεχόμενες Υπηρεσίες-Εξυπηρετήσεις 

Στον Τουριστικό Λιμένα Μανδρακίου Ρόδου, εκτός 
των καθοριζομένων στο Γενικό Κανονισμό Λειτουργί¬ 
ας Τουριστικών Λιμένων, που θεσπίσθηκε με την υπ’ 
αριθμ. Τ/9803/5.9.2003 (ΦΕΚ Β' 1323) Κοινή Απόφαση των 
Υπουργών Ανάπτυξης και Εμπορικής Ναυτιλίας, παρέχο¬ 
νται οι ακόλουθες υπηρεσίες και εξυπηρετήσεις: 

• Παροχή ηλεκτρικού ρεύματος,, 

• Παροχή πόσιμου νερού 

• Τηλεπικοινωνιακό δίκτυο 

• Ανεφοδιασμός καυσίμων 

• Σύνδεση καλωδιακής τηλεόρασης 

• Σταθμός πυρασφάλειας 

• Αποκομιδή απορριμμάτων, περισυλλογή κάθε είδους 
άχρηστων αντικειμένων και εναπόθεση σε ειδικούς χώρους. 

• Χώροι υγιεινής με ντουζιέρες (4 ανδρών, 4 γυναι¬ 
κών). 

• Χώροι στάθμευσης για τουλάχιστον 100 αυτοκίνητα 

Η Μαρίνα Μανδρακίου Ρόδου διαθέτει ηλεκτρονική, 

ηλεκτρική, και τηλεφωνική υποστήριξη και μηχανογρα¬ 
φημένο διπλογραφικό λογιστικό σύστημα διαχείρισης 
αυτής: 

Στην χερσαία ζώνη της Μαρίνας στεγάζεται το Διοι¬ 
κητήριο της Μαρίνας εμβαδού 70 πι 2 αποθήκη λιπαντι- 
κών, δεξαμενή μετά αγωγού πετρέλευσης των σκαφών, 
υποσταθμός Δ.Ε.Η. και υπάρχουν τρία καταστήματα 24 
τ.μ. έκαστο, που λειτουργούν ως ναυτικά και τουριστικά 
πρακτορεία. 

Επίσης στεγάζεται το Α' Λιμενικό Φυλάκιο του Κε¬ 
ντρικού Λιμεναρχείου Ρόδου, παράρτημα του Τελωνείου 
Ρόδου και η Υπηρεσία Ελέγχου Διαβατηρίων Ρόδου. 

Σε απόσταση 2 χιλιομέτρων από την Μαρίνα Μανδρα¬ 
κίου, εντός της ζώνης του Λιμένα Ρόδου και εκτός της 
χερσαίας ζώνης του τουριστικού λιμένα Μανδρακίου, 
λειτουργεί ναυπηγοεπισκευαστική μονάδα. 

ΑΡΘΡΟ 3 

Φορέας διαχείρισης - Διοίκηση - 
Ορνάνωση και Στελέχωση Υπηρεσιών 

1 Φορέας διαχείρισης του Τουριστικού Λιμένα Μαν¬ 
δρακίου Ρόδου είναι το ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ 
ΝΟΤΙΑΣ ΔΩΔΕΚΑΝΗΣΟΥ (ΝΠΔΔ). 

2. Η οργάνωση των υπηρεσιών του Τουριστικού Λιμένα 
είναι η εξής: 

Α. ΓΕΝΙΚΗ ΔΙΕΥΘΥΝΣΗ 

Β. ΥΠΗΡΕΣΙΑ ΟΙΚΟΝΟΜΙΚΗΣ ΕΚΜΕΤΑΛΛΕΥΣΗΣ 

Γ. ΥΠΗΡΕΣΙΑ ΠΑΡΟΧΗΣ ΕΞΥΠΗΡΕΤΗΣΕΩΝ 

Δ. ΥΠΗΡΕΣΙΑ ΚΑΘΑΡΙΟΤΗΤΑΣ 

Ε. ΥΠΗΡΕΣΙΑ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΣΥΝΤΗ¬ 
ΡΗΣΗΣ. 


3. ΓΕΝΙΚΗ ΔΙΕΥΘΥΝΣΗ. 

(α) Εκπροσωπεί το φορέα διαχείρισης του Τουριστι¬ 
κού Λιμένα. 

(β) Έχει την ευθύνη για την εφαρμογή του Γενικού 
Κανονισμού Λειτουργίας Τουριστικών Λιμένων και του 
παρόντος Ειδικού Κανονισμού. 

(γ)Έχει την γενική ευθύνη για την εύρυθμη λειτουργία 
του Τουριστικού Λιμένα και για την παροχή των πόσης 
φύσεως υπηρεσιών και εξυπηρετήσεων του προηγού¬ 
μενου άρθρου. 

(δ) Προίσταται των υπηρεσιών οικονομικής εκμετάλ¬ 
λευσης παροχής εξυπηρετήσεων, καθαριότητας, τεχνι¬ 
κής υποστήριξης και συντήρησης και έχει την ευθύνη 
για κάθε ενέργεια ή παράλειψη. 

(ε) Ανακοινώνει στη Λιμενική Αρχή Ρόδου κάθε παρά¬ 
βαση των διατάξεων των άρθρων 4, 5, 7 και 8 του Γ ενι¬ 
κού Κανονισμού Λειτουργίας Τουριστικών Λιμένων. 

(στ)Έχει την ευθύνη κατάρτισης Εγχειριδίου Εσωτερι¬ 
κής Λειτουργίας του Τουριστικού Λιμένα με οδηγίες προς 
το προσωπικό για την άσκηση των καθηκόντων του. 

(ζ) Μεριμνά για την εφαρμογή του Κώδικα Ι.3.Ρ.3. 

4. ΥΠΗΡΕΣΙΑ ΟΙΚΟΝΟΜΙΚΗΣ ΕΚΜΕΤΑΛΛΕΥΣΗΣ 
(α)Έχει την ευθύνη για την εν γένει οικονομική δι¬ 
αχείριση του Τουριστικού Λιμένα, π.χ. τη σύνταξη του 
ετήσιου προϋπολογισμού και σολογισμού, την εκπόνηση 
μελετών βιωσιμότητας, κόστους -οφέλους, την μισθο¬ 
δοσία του προσωπικού του Τουριστικού Λιμένα, την 
είσπραξη των μισθωμάτων,την καταβολή του οφειλο- 
μένου στο Δημόσιο ανταλλάγματος κ.λπ. 

(β)Έχει την ευθύνη για την τήρηση του εγκεκριμένου, 
κατά τα προβλεπόμενα στην παρ.5 του άρθρου 38 του 
ν.3105/2003 τιμολογίου ελλιμενισμού και των λοιπών 
πρρεχομένων προς τα σκάφη υπηρεσιών. 

(γ) Εκδίδει και τηρεί τα νόμιμα και προβλεπόμενα από 
τις ισχύουσες διατάξεις φορολογικά στοιχεία και βιβλία 
για την είσπραξη των ως άνω εγκεκριμένων τελών. 

5. ΥΠΗΡΕΣΙΑ ΠΑΡΟΧΗΣ ΕΞΥΠΗΡΕΤΗΣΗΣ: 

(α) Μεριμνά για την παροχή των πόσης φύσεως υπη¬ 
ρεσιών και εξυπηρετήσεων (π.χ ηλεκτροδότηση, υδροδό- 
τηση, πετρέλευση), όπως αναφέρονται στο άρθρο 2 του 
παρόντος Κανονισμού πλην εκείνων που εμπίπτουν στην 
αρμοδιότητα των Υπηρεσιών Οικονομικής Εκμετάλλευσης, 
Καθαριότητας, Τεχνικής Υποστήριξης και Συντήρησης. 

(β) Μεριμνά για την ασφάλεια, φύλαξη και προστα¬ 
σία σκαφών είτε με χρήση ηλεκτρονικών συστημάτων 
ασφαλείας είτε με εξειδικευμένο προσωπικό ασφαλείας 
(εοουπίγ). 

(γ) Μεριμνά για την τήρηση των διατάξεων των άρ¬ 
θρων 5, 7 και 8 του Γ ενικού Κανονισμού Λειτουργίας 
Τουριστικών Λιμένων και ενημερώνει άμεσα τη Γενική 
Διεύθυνση του Τουριστικού Λιμένα για κάθε παράβαση 
που διαπιστώνει. 

(δ) Καταρτίζει και εισηγείται στη Γενική Διεύθυνση 
πλήρες και εφαρμόσιμο σχέδιο λήψης, μέτρων για 
την πρόληψη και προστασία των εγκαταστάσεων του 
Τουριστικού Λιμένα, των ατόμων, των σκαφών και των 
οχημάτων που βρίσκονται στη ζώνη του, από έκτακτα 
περιστατικά, όπως έκρηξη, πυρκαγιά, ακραία καιρικά 
φαινόμενα κ.λ.π και μεριμνά για τη γνωστοποίηση του 
στο προσωπικό και τους χρήστες. 

(ε) Μεριμνά για τη διευκόλυνση των Ατόμων Μειωμέ¬ 
νης Κινητικότητας τόσο στους χώρους υγιεινής όσο και 
στους λοιπούς χώρους του Τουριστικού Λιμένα. 

(στ) Παρέχει στους χρήστες γενικότερες διευκολύν¬ 
σεις και πληροφορίες, που αφορούν π.χ. στα περιβαλ¬ 
λοντικά και πολιτιστικά δρώμενα και αξιοθέατα της ευ¬ 
ρύτερης περιοχής, τις μετακινήσεις από και προς τον 
Τουριστικό Λιμένα κ.λπ 

(ζ) Μεριμνά για τον ασφαλή είσπλου-έκπλου, όπως και 
την πρόσδεση των σκαφών σε συγκεκριμένη θέση ελλι- 
μενισμού με εξειδικευμένο άτομο σε βοηθητική λέμβο. 

(η) Μεριμνά για την εφαρμογή της Πυροσβεστικής 
Διάταξης. 

6. ΥΠΗΡΕΣΙΑ ΚΑΘΑΡΙΟΤΗΤΑΣ 
(α) Μεριμνά για: 

Την καθημερινή καθαριότητα των χερσαίων χώρων, 
των πάσης φύσεως εγκαταστάσεων χερσαίας και θα¬ 
λάσσιας ζώνης του τουριστικού λιμένα και φροντίζει 
για την καλή λειτουργία των μέσων και υλικών καθα¬ 
ριότητας. 

Την καθημερινή και μέχρι τις 9:00 π.μ. αποκομιδή των 
απορριμμάτων (ανακυκλώσιμων ή μη), την περισυλλογή 
κάθε είδους άχρηστων αντικειμένων και την εναπόθεσή 
τους σε ειδικό χώρο μέχρι την απομάκρυνσή τους. 

(β) Μεριμνά για την εφαρμογή των διατάξεων του 
άρθρου 4 του Γενικού Κανονισμού Λειτουργίας Τουρι¬ 
στικών Λιμένων και ενημερώνει τη Γενική Διεύθυνση του 
Τουριστικού Λιμένα για κάθε παράβαση που διαπιστώνει, 
υποβάλλοντας σχετικές προτάσεις. 

(γ) Καταρτίζει συμβατό με το Τοπικό Σχέδιο της 
Λιμενικής Αρχής Ρόδου «Σχέδιο Έκτακτης Ανάγκης» 
(ΘοηΙίρθηογ ΡΙαη) για την αντιμετώπιση ενδεχόμενων 
περιστατικών ρύπανσης της θάλασσας και των ακτών. 

(δ) Μεριμνά για την περισυλλογή και διάθεση των 
επικινδύνων τοξικών αποβλήτων (π.χ μπαταρίες, υφα¬ 
λοχρώματα, συσσωρευτές ), των ελαιωδών καταλοίπων 
καθώς και των βιολογικών καταλοίπων σύμφωνα με τις 
κείμενες διατάξεις 

(ε) Καταρτίζει Σχέδιο Παραλαβής και Διαχείρισης 
πετρελαιοειδών καταλοίπων χρησιμοποιημένων λιπα- 
ντελαίων και απορριμμάτων, καθώς και επικινδύνων 
αποβλήτων. 

(στ) Μεριμνά για την καλή κατάσταση του εξοπλισμού 
πρόληψης και καταπολέμησης ρύπανσης της θάλασσας 
από πετρελαιοειδή (πλωτά φράγματα, απορροφητικά 
υλικά κλπ) που υποδείχθηκαν από την Λιμενική Αρχή 
Ρόδου και διαθέτει κατάλληλο πλωτό μέσο για τη χρήση 
του εξοπλισμού πρόληψης και καταπολέμησης ρύπαν¬ 
σης (τοποθέτηση πλωτού φράγματος κ.λπ.) 

(ζ) Σε περίπτωση περιστατικού ρύπανσης, ενημερώνει 
άμεσα και με κάθε πρόσφορο μέσο τη Γ ενική Διεύθυνση 
και την Λιμενική Αρχή Ρόδου και εκτελεί τις οδηγίες 
-υποδείξεις της Λιμενικής Αρχής για την αντιμετώπισή 
του. 

7. ΥΠΗΡΕΣΙΑ ΤΕΧΝΙΚΗΣ ΥΠΟΣΤΗΡΙΞΗΣ ΚΑΙ ΣΥΝΤΗ¬ 
ΡΗΣΗΣ: 

Ασχολείται με κάθε είδους εργασίες επισκευής και 
συντήρησης τόσο των λιμενικών και χερσαίων εγκατα¬ 
στάσεων και εξοπλισμού του Τουριστικού Λιμένα όσο 
και των σκαφών. 

8. ΣΤΕΛΕΧΩΣΗ ΥΠΗΡΕΣΙΩΝ -ΠΡΟΪΣΤΑΜΕΝΟΙ 

• Της Γ ενικής Διεύθυνσης προίσταται Υπάλληλος ΠΕΙ 
Διοικητικού-Οικονομικού, ο οποίος είναι προϊστάμενος 
της Διεύθυνσης Διοικητικού και Εκμετάλλευσης του 
Δημοτικού Λιμενικού Ταμείου Νότιας Δωδεκανήσου, 
σύμφωνα με τον Οργανισμό Εσωτερικής Υπηρεσίας 


(ΦΕΚ 1959/Β731.12.2003), ο οποίος εποπτεύει όλες τις 
Υπηρεσίες του οργανογράμματος, του Τουριστικού Λι¬ 
μένα Μανδρακίου Ρόδου. 

• Της Υπηρεσίας Οικονομικής Εκμετάλλευσης προ- 
'ΐσταται Υπάλληλος ΠΕΙ Διοικητικού - Οικονομικού, ο 
οποίος είναι προϊστάμενος του τμήματος Εκμετάλλευ¬ 
σης του Οργανισμού του Δημοτικού Λιμενικού Ταμείου 
Νότιας Δωδεκανήσου. 

• Των Υπηρεσιών παροχής εξυπηρετήσεων και καθαρι¬ 
ότητας προίσταται Υπάλληλος ΠΕΙ Διοικητικού-Οικονο- 
μικού, ο οποίος είναι προϊστάμενος του τμήματος Διοι¬ 
κητικών και Οικονομικών Υπηρεσιών του Οργανισμού του 
Δημοτικού Λιμενικού Ταμείου Νότιας Δωδεκανήσου. 

• Της Υπηρεσίας Τεχνικής Υποστήριξης και Συντήρη¬ 
σης προίσταται υπάλληλος ΠΕ3 Πολιτικών Μηχανικών, 
ο οποίος είναι προϊστάμενος του τμήματος Ανάπτυξης- 
Κατασκευών και Συντήρησης Έργων και οργανισμού του 
Δημοτικού Λιμενικού Ταμείου Νότιας Δωδεκανήσου. 

• Στην Υπηρεσία Οικονομικής Εκμετάλλευσης υπη¬ 
ρετούν δύο (2) υπάλληλοι του Κλάδου-ΔΕΙ Διοικητικών 
και ένας (1) υπάλληλος ΔΕ38 χειριστών Η/Υ [Σύνολο 
θέσεων Τρεις (3)]. 

• Στην Υπηρεσία Παροχής Εξυπηρετήσεων υπηρετούν 
δύο (2) υπάλληλοι ΔΕΙ Διοικητικού με γνώσεις ξένων 
γλωσσών, δύο(2) υπάλληλοι κλάδου ΔΕ τεχνικών, ει¬ 
δικότητας Ηλεκτρολογίας και δύο (2) υπάλληλοι ΥΕ16 
Εργατών Φυλάκων [Σύνολο θέσεων (6) έξι]. 

• Στην Υπηρεσία Καθαριότητας υπηρετούν δύο (2) 
άτομα Κλάδου ΥΕ16 Εργατών Καθαριότητας. [Σύνολο 
θέσεων (2) δύο]. 

• Στην Υπηρεσία Τεχνικής Υποστήριξης και Συντήρη¬ 
σης, υπηρετούν (1) ένας υπάλληλος τεχνικών, ειδικοτή- 
τας Συγκοινωνιακών και ΥδραυλικώνΈργων και δύο (2) 
υπάλληλοι ΥΕ16 Εργατών.[Σύνολο θέσεων (3) Τρεις]. 

Το σύνολο όλων των απασχολούμενων στο Τουριστι¬ 
κό Λιμένα Μανδρακίου Ρόδου ανέρχεται σε (18) δέκα 
οκτώ άτομα. 

Επίσης τα άτομα, που αναφέρονται στο ήδη υπάρ- 
χον «Σχέδιο Έκτακτης Ανάγκης» (ΟοπΙιροηογ ΡΙεη) των 
Λιμένων Ρόδου, καλύπτουν και τον Τουριστικό Λιμένα 
Μανδρακίου Ρόδου. 

ΑΡΘΡΟ 4 

Μεγέθη - Κατηγορίες Σκαφών 

Ο συνολικός αριθμός των σκαφών που μπορούν να 
ελλιμενισθούν ταυτόχρονα στον Τουριστικό Λιμένα 
Μανδρακίου Ρόδου ανέρχονται σε εκατόν εβδομήντα 
πέντε (175). Ο συνολικός αυτός αριθμός κατανέμεται 
κατά κατηγορίες σκαφών ως ακολούθως: 

(α) Αριθμός σκαφών έως 13 μέτρα, θέσεις ογδόντα 
τρεις (83). 

(β) Αριθμός σκαφών από 13,01 έως 17 μέτρα, θέσεις 
εξήντα εννέα (69). 

γ) Αριθμός σκαφών από 17,01 έως 20 μέτρα, θέσεις 

δέκα τρεις (13). 

δ) Αριθμός σκαφών από 20,01 έως 30 μέτρα, θέσεις 
δέκα (10). 

Σύνολο θέσεων (175) 

ΑΡΘΡΟ 5 

Επιτρεπόμενη Ταχύτητα -Χώροι Ελλιμενισμού Σκαφών 

1. Ορίζεται μέγιστη επιτρεπόμενη ταχύτητα εισόδου 
-εξόδου των σκαφών σε τρεις (3) κόμβους. 

2. Ως χώροι ελλιμενισμού των σκαφών ορίζονται: 

(α) Για σκάφη μήκους έως 13 μέτρων οι με αριθμούς 
20 έως 30 και 88 έως 159 θέσεις όπως αποτυπώνονται 
στο από τον Φεβρουάριο του 2006 τοπογραφικό διά¬ 
γραμμα (πΐ35ΐθΓ ρΐεη) του Τουριστικού Λιμένα, (βύθισμα 
2,7 - 3,9 μ), 

(β) Για τα σκάφη μήκους 13,01 έως 13 μέτρων οι με 
αριθμούς 1 έως 13, 31 έως 33, 47 έως 87 και 160 έως 165 
θέσεις όπως αποτυπώνονται στο από τον Φεβρουάριο 
του 2006 τοπογραφικό διάγραμμα (πιαδίθΓ ρΐαη) του 
Τουριστικού Λιμένα, (βύθισμα 2,8-3,9 μ). 

(γ) Για σκάφη μήκους 17,01 έως 20 μέτρων οι με αριθ¬ 
μούς 34 εως 46 θέσεις όπως αποτυπώνονται στο από 
τον Φεβρουάριο του 2006 τοπογραφικό διάγραμμα 
(πΐ3δίθΓ ρΐαη) του Τουριστικού Λιμένα, (βύθισμα 3,6 μ.). 

(δ) Γ ια σκάφη μήκους 120,01 έως 30 μέτρων οι με αριθ¬ 
μούς 168 έως 175 και 166 έως 167 θέσεις όπως αποτυ- 
πώνονται στο από τον Φεβρουάριο του 2006 τοπογρα- 
φικό διάγραμμα (πιβείθΓ ρΐεη) του Τουριστικού Λιμένα, 
(βύθισμα 3,8-4 μ). 

Από την υπηρεσία παροχής εξυπηρετήσεων, μετά από 
συνεννόηση με την Γενική Διεύθυνση του Τουριστικού 
Λιμένα, μπορεί να εγκρίνεται ο ελλιμενισμός σκάφους 
συγκεκριμένης κατηγορίας σε θέσεις ελλιμενισμού σκα¬ 
φών άλλης κατηγορίας, αν δεν υφίστανται αιτήσεις ελ- 
λιμενισμού σκαφών της κατηγορίας αυτής. 

ΑΡΘΡΟ 6 

Διάθεση θέσεων Ελλιμενισμού 

6.1 Πριν την προσέγγιση στη θαλάσσια ζώνη του Του¬ 
ριστικού Λιμένα, τα σκάφη πρέπει να επικοινωνούν στο 
νΗΡ, δίαυλο 12 Κανάλι ή μέσω αντιπροσώπου και να 
αναμένουν την άδεια εισόδου ακολουθώντας τις οδη¬ 
γίες του αρμόδιου προσωπικού για την ασφαλή κίνηση 
του σκάφους εντός του Λιμένα. 

6.2 Αμέσως μετά τον κατάπλου οι κυβερνήτες των 
σκαφών οφείλουν να συμπληρώσουν τα έγγραφα που 
τους παραδίδονται, να επιδεικνύουν τα ευρισκόμενα σε 
ισχύ ναυτιλιακά έγγραφα του σκάφους και να γνωστο¬ 
ποιούν στην Μαρίνα τα τυχόν προβλήματα, ζημιές ή βλά¬ 
βες που έχει το σκάφος. Όλα τα σκάφη πρέπει να είναι 
ασφαλισμένα σύμφωνα με τις κείμενες διατάξεις. 

6.3 Οι θέσεις πρόσδεσης των σκαφών (ΒΕΒΤΗ5) διατί¬ 
θενται στα σκάφη από την Διεύθυνση της Μαρίνας κατό¬ 
πιν προηγούμενης συμφωνίας με τους ιδιοκτήτες ή τους 
πλοιάρχους των σκαφών στα πλαίσια των διατάξεων του 
παρόντος κανονισμού. Όλες οι θέσεις είναι καθορισμένες 
και αριθμημένες για πρυμνοδέτηση. Σε περίπτωση πλα- 
γιοδέτησης (κατόπιν συμφωνίας) θα καταβάλλονται τέλη 
ελλιμενισμού, ανάλογα με τις θέσεις πρυμνοδέτησης, που 
καταλαμβάνουν τα σκάφη πλαγιοδετώντας. 

6.4 Τα σκάφη αφού λάβουν άλυσο (ΡΕΜΕΤΖΟ) του 
μόνιμου αγκυροβολιού, προσδένονται σε αυτήν με τα 
δικά τους μέσα (άλυσο ή σχοινιά κλπ.) διατηρώντας 
επί του σκάφους το σκοινί (ΠΟΔΑΡΙ) της αλύσου του 
μονίμου αγκυροβολιού της Μαρίνας για να ειδοποιη¬ 
θεί το προσωπικό των πλωτών μέσων της Μαρίνας. Η 
καλή συντήρηση και διαφύλαξη το σχοινιών του μόνιμου 
αγκυροβολιού (ΠΟΔΑΡΙ) γίνεται με ευθύνη των κυβερ¬ 
νητών των σκαφών. 

6.5 Για την επικείμενη αναχώρηση- απόπλου των σκα¬ 
φών πρέπει να ενημερώνεται προηγουμένως και εγκαί¬ 
ρως η Υπηρεσία Παροχής Εξυπηρετήσεων της Μαρίνας 


για να ειδοποιηθεί το προσωπικό των πλωτών μέσων 
της Μαρίνας και το Τεχνικό Προσωπικό, για την αποσύν- 
δεση των ηλεκτρικών και τηλεφωνικών παροχών. 

6.6 Σε περίπτωση ολιστικής αναχώρησης σκάφους 
από την Μαρίνα πρέπει να ενημερώνεται εγκαίρως και 
εγγράφως η Διεύθυνση της Μαρίνας με δήλωση πλοιο¬ 
κτήτη, πλοιάρχου ή νόμιμου εκπροσώπου του σκάφους 
ότι δεν επιθυμεί πλέον να ελλιμενίζεται στην Μαρίνα 
και για την ημερομηνία αναχώρησης. 

6.7 Η εγκατάλειψη των σχοινιών πρόσδεσης και αλύ- 
σων του μόνιμου αγκυροβολιού της Μαρίνας, ή των 
ηλεκτρικών και τηλεφωνικών καλωδίων από τα σκάφη 
κατά τον απόπλου ή κατά τη διάρκεια ελλιμενισμού, 
συνεπάγεται την επιβολή κυρώσεων και χρηματική επι¬ 
βάρυνση των σκαφών με όλα τα δημιουργούμενα έξοδα 
αντικατάστασης αυτών λόγω φθοράς ή απώλειας. 

ΑΡΘΡΟ 7 

Σύστημα αγκυροβολιάς 

7.1 Απαγορεύεται κατ’ αρχήν η πόντιση αγκυρών εντός 
του λυμένος διότι υπάρχει μόνιμο εγκατεστημένο αγκυ¬ 
ροβολιό. 

7.2 Απαγορεύεται η παρεμπόδιση του πλεύσιμου δι¬ 
αύλου εισόδου της Μαρίνας Μανδρακίου και του θα¬ 
λάσσιου χώρου μπροστά από τα μόνιμα αγκυροβόλια 
των σκαφών. 

7.3 Στην είσοδο του λιμένος και σε περίβλεπτα σημεία 
υπάρχουν τοποθετημένες ειδικές ενημερωτικές πινακί¬ 
δες για τις σχετικές απαγορεύσεις. 

7.4 Στη θαλάσσια λεκάνη της Μαρίνας που δεν έχει 
εγκατασταθεί μόνιμα αγκυροβόλιο και υπάρχει σχετική 
επισήμανση, τα σκάφη μπορούν να αγκυροβολούν σύμ¬ 
φωνα με τις υποδείξεις του προσωπικού της Μαρίνας. 

ΆΡΘΡΟ 8 

Μέτρα ασφάλειας και προστασίας των σκαφών και 
των χρηστών του τουριστικού λιμένα. 

8.1 Ο τουριστικός Λιμένας Μανδρακίου Ρόδου είναι 
ασφαλισμένος για αστική ευθύνη έναντι τρίτων. 

8.2 Η φύλαξη και η προστασία των εγκαταστάσεων, 
των ατόμων των σκαφών και των οχημάτων που βρί¬ 
σκονται εντός της ζώνης της Μαρίνας εξασφαλίζεται, 
μέσω της καθημερινής επιτήρησης από φύλακες του 
Τουριστικού Λιμένα, οι οποίοι πραγματοποιούν εναλ- 
λασόμενες βάρδιες. Πρόσθετα παρέχεται και η δυνα¬ 
τότητα πρόσληψης ιδιωτικής ασφάλειας εκ μέρους των 
μόνιμων χρηστών, την Μαρίνας κατόπιν ειδικής άδειας 
από τη διοίκηση της Μαρίνας. 

8.3 Το εγκαταστημένο εντός της ζώνης του Τουριστι¬ 
κού Λιμένα φυλάκιο του Λιμενικού Σώματος,οι τελωνει¬ 
ακοί, οι ιδιοκτήτες και οι αστυνομικές αρχές συνεργούν 
για την ασφάλεια της ζώνης της Μαρίνας, όπως επιβάλ¬ 
λεται και από την συνθήκη δοάθΓ^θη. 

8.4 Η είσοδος και έξοδος προς και από την Μαρίνα 
φυλάσσεται από προστατευτικές, μπάρες οι οποίες 
ρυθμίζονται επί εικοσιτετραώρου βάσεως από αρμό¬ 
διο προσωπικό. 

8.5 Κατά την διάρκεια του ελλιμενισμού, κάθε σκάφος 
οφείλει να είναι εφοδιασμένο με όλα τα απαραίτητα 
εφόλκια και μέσα πυρόσβεσης, τους απαραίτητους φα¬ 
νούς ασφάλειας και κάθε άλλο, προβλεπόμενο από την 
κείμενη νομοθεσία μέσο. 

Ο φορέας διαχείρισης του Τουριστικού Λιμένα οφείλει 
να λαμβάνει όλα τα προληπτικά και κατασταλτικά μέ¬ 
τρα και μέσα πυροπροστασίας που προβλέπονται στην 
αριθμ. 10/2002 Πυροσβεστική Διάταξη, όπως εκάστοτε 
ισχύει, για την πρόληψη και αποτροπή πυρκαγιών. Επί¬ 
σης έχει την ευθύνη συντήρησης και καλής λειτουργίας 
όλων των συστημάτων και μέσων πυροπροστασίας του 
Τουριστικού Λιμένα. 

8.6 Ο κυβερνήτης οφείλει να μεριμνά για την ασφαλή 
πρόσδεση του σκάφους και να, λαμβάνει κάθε πρόσφο¬ 
ρο μέτρο, που υπαγορεύει η ναυτική τέχνη και εμπειρία. 
Η πρόσδεση με μόνιμο αγκυροβόλιο, η πρυμνοδέτηση, 
ή πλαγιοδέτηση του σκάφους ενεργείται μόνον με την 
προσωπική ευθύνη του πλοιοκτήτη ή κυβερνήτη του 
σκάφους. 

8.7 Το αρμόδιο προσωπικό της Μαρίνας μπορεί να επι¬ 
θεωρεί τον τρόπο πρόσδεσης του σκάφους να προβαί¬ 
νει σε υποδείξεις αλλά και σε ενέργειες λήψης μέτρων 
ασφάλειας, σε περίπτωση έκτακτης ανάγκης. Τα, τυχόν 
σχετικά έξοδα καταλογίζονται στον ιδιοκτήτη. 

8.8 Το υπάρχον στον χώρο του εμπορικού λιμένα σύ¬ 
στημα παρακολούθησης μέσω κάμερας, πρόκειται να 
επεκταθεί και στον εμπορικό λιμένα. 

8.9 Μέσα στα πλαίσια, της ενίσχυσης των μέτρων 
ασφάλειας για προστασία από τυχόν τρομοκρατικές 
ενέργειες, διακίνηση ναρκωτικών, αρχαιοκαπηλία, είσο¬ 
δο λαθρομεταναστών και λαθραίων εμπορευμάτων θα 
ισχύσει Σχέδιο για την αντιμετώπιση εκνόμων ενεργειών 
(Κώδικας Ι.3.Ρ.3), πιστοποιημένο αρμοδίως. 

8.10 Δεν επιτρέπεται η απόρριψη άχρηστων υλικών, 
απορριμμάτων πετρελαιοειδών καταλοίπων - λιπαντε- 
λαίων και οποιωνδήποτε λυμάτων των εξυπηρετούμε¬ 
νων σκαφών εντός της χερσαίας και θαλάσσιας ζώνης 
της Μαρίνας Μανδρακίου. 

8.11 Με μέριμνα του φορέα διαχειρίσεις του Τουριτικού 
Λιμένα έχει καταρτισθεί σχέδιο παραλαβής και διαχεί¬ 
ρισης πετρελαιοειδών καταλοίπων, χρησιμοποιημένων 
λιπαντελαίων και απορριμμάτων σύμφωνα με την οδη¬ 
γία 2000/59/ΕΚ, σε εφαρμογή της αριθμ.3Ί8/07/2002 
(ΦΕΚ 712 Β') ΚΥΑ. 

8.12 Η παραλαβή και διαχείριση των πετρελαιοειδών 
καταλοίπων, λιπαντελαίων, απορριμμάτων και περισυλ¬ 
λογή κάθε είδους άχρηστων αντικειμένων, ανατίθεται 
σε ιδιώτες μέσω ειδικών συμβάσεων. 

Η παραλαβή και διαχείριση των πετρελαιοειδών κα¬ 
ταλοίπων, λιπαντελαίων και απορριμμάτων θα γίνεται 
υπό την επίβλεψη του αρμοδίου προσωπικού, μόνο στις 
οριζόμενες θέσεις και κατά την διάρκεια των ημερών και 
ωρών όπως ορίζεται από την Διεύθυνση της Μαρίνας 
Μανδρακίου. 

8.13 Για την αποκατάσταση των ζημιών που έχουν 
προκληθεί από ρύπανση καθώς και για τις δαπάνες 
που έχουν γίνει για την αποτροπή ή την εξουδετέρω- 
ση αυτής, υπεύθυνος είναι αυτός που προκάλεσε την 
ρύπανση. 

ΑΡΘΡΟ 9 
Λοιπά θέματα 

9.1 Με την αίτηση ελλιμενισμού ο χρήστης λαμβά¬ 
νει ενυπόγραφα γνώση του παρόντος κανονισμού και 
οφείλει να συμμορφώνεται με τις προβλεπόμενες σε 
αυτόν ρυθμίσεις. Επίσης κάθε ενδιαφερόμενος δύναται 
να λαμβάνει αναλυτικές πληροφορίες για τις υπηρεσίες 


και τα τιμολόγιά τους από το αρμόδιο γραφείο της 
Μαρίνας Μανδρακίου. 

9.2 Οι χρήστες των εγκαταστάσεων οφείλουν να κά¬ 
νουν ορθή χρήση και να συμμορφώνονται με τις οδηγίες 
και συστάσεις που γίνονται από τα αρμόδια όργανα 
της Μαρίνας. 

9.3 Παροχές τεχνικών υπηρεσιών συντήρησης ή επι¬ 
σκευής ανατίθενται σε ιδιώτες με ειδικές συμβάσεις. 
Σε κάθε περίπτωση απαιτείται δήλωση του ιδιοκτήτη 
ότι τα πρόσωπα που θα εργασθούν στο σκάφος του 
είναι ασφαλισμένα σε δημόσιο ασφαλιστικό φορέα και 
ότι αναλαμβάνει να αποκαταστήσει οποιαδήποτε ζημία 
τυχόν προκληθεί σε πρόσωπα ή πράγματα από τους 
ανωτέρω εργαζόμενους. 

9.4 Οι επιχειρήσεις και οι υπάλληλοι που δραστη¬ 
ριοποιούνται μέσα στη ζώνη της Μαρίνας Μανδρακί¬ 
ου θα πρέπει να είναι εφοδιασμένοι με σχετική άδεια 
από την Διεύθυνση της Μαρίνας Μανδρακίου και να 
συμμορφώνονται στις κείμενες διατάξεις και τις οδη¬ 
γίες της Διεύθυνσης της Μαρίνας σχετικά με τις ώρες 
απασχόλησης, την καθαριότητα, την ηχορύπανση, και 
γενικά όλα τα ζητήματα που σχετίζονται με την ομαλή 
λειτουργία της Μαρίνας 

ΑΡΘΡΟ 10 

Γνωστοποίηση Κανονισμών Λειτουργίας 

Με μέριμνα του φορέα διαχείρισης επιδίδεται στον 
πλοιοκτήτη ή κυβερνήτη ή εκπρόσωπο ή χρήστη κάθε 
σκάφους του οποίου εγκρίνεται ο ελλιμενισμός στον 
Τουριστικό Λιμένα Μανδρακίου Ρόδου αντίγραφο του 
Γενικού Κανονισμού. Σε περίπτωση που το πρόσωπο 
της επίδοσης είναι αλλοδαπός, οι ως άνω Κανονισμοί 
επιδίδονται μεταφρασμένοι στην αγγλική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 2006 

Η ΥΠΟΥΡΓΟΣ 

ΦΑΝΗ-ΠΑΛΛΗ ΠΕΤΡΑΛΙΑ 
-♦- 

Αριθμ. 72699 (8) 

Ορισμός Διευθυντή Σπουδών της Εθνικής Σχολής 
Δικαστών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 1 παρ. 8γ του ν.2236/1994 
όπως έχει τροποποιηθεί με το άρθρο 23 παρ.5 του 
ν.2331/1995. 

2. Την υπ’ αριθμ. 112/2006 απόφαση του Ανώτατου 
Δικαστικού Συμβουλίου Πολιτικής και Ποινικής Δικαιο¬ 
σύνης, αποφασίζουμε: 

Ορίζουμε Διευθυντή Σπουδών της Εθνικής Σχολής Δι¬ 
καστών για τέσσερα (4) χρόνια τον Αρεοπαγίτη Διονύ¬ 
σιο Γιαννακόπουλο, με μερική απασχόληση, παράλληλα 
προς τα κύρια καθήκοντά του. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Αθήνα, 13 Ιουλίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: 1ι11ρ://ννίννν.θί.ίκ - ί-ιτίίΐΙ: »θΙ)[ίΐ35ί6ί@θ1.ί|ί 




